Tourmalet: La història de Gitane, una de les marques més apreciades pels afeccionats a les clàssiques
Des que l'Oriol va
trobar una preciosa Gitane Vitus, probablement de primers dels vuitanta,
quan les dues marques pertanyien al grup Renault, s'ha aficionat a les
bicicletes clàssiques. És el que te l'art de la bicicleta: que sedueix a qui
s'hi atansa. I l'Oriol és conscient que pedala amb una petita joia de la
heroica indústria francesa. Per això ens va demanar si podíem escriure una breu
síntesi històrica de la marca que va portar al cap de munt del ciclisme a
Jaques Anquetil, Lucien Van Impe, Bernard Hinault, Laurent Fignon i Greg LeMond,
guanyant un total de 9 Tours.
Marcel Bruneliere
va fundar la companyia l'any 1925 en un taller de mecànica de Machecoul, al
país del Loira, prop de Nantes (França), que feia peces de maquinària agrícola
i què, com a negoci secundari, va començar a fer peces per a bicicletes.
Esperonat per la demanda, a l'any següent, va obrir un taller de fabricació de
bicicletes en uns estables de cavalls, a Machecoul mateix, on fabricava dues o
tres bicicletes al dia sota la marca Marbru.
Va ser en 1930 que
Bruneliere va utilitzar per primera vegada la marca Gitane en una bicicleta fabricada
al petit taller, que ja tenia deu operaris. No obstant això, la producció industrial
va engegar l'any 1940, quan va començar a produir bicicletes completes. La
companyia va passar a anomenar-se Cicles Gitane en 1952, i també va començar a
produir motocicletes. El creixement va ser espectacular, convertint-se en poc
temps en el quart productor de motors de motos a França. Va ser llavors quan
Cicles Gitane començar a patrocinar equips ciclistes i de curses de motos.
L'empresa va fer el
seu primer gran impacte en el circuit de ciclisme professional el 1957, quan
Jacques Anquetil va guanyar el Campionat de França amb una Gitane. Aquesta fita
va significar l'inici de l'època daurada deGitane a la competició ciclista, que
va tenir el seu moment més àlgid a la dècada de 1960, i a finals de 1970 i
principis de 1980.
El 1960, l'empresa
va canviar el seu nom per la de Micmo SA i produïa al voltant de 500 bicicletes
per dia. També va començar a produir productes d'altres articles esportius, sense
gaire èxit, però. Cap a 1972, Micmo era la principal fàbrica exportadora de
bicicletes de França amb més de 185.000 unitats venudes a l'estranger cada any.
El boom de la bicicleta als EUA va ser una de les raons principals de l'èxit
internacional de Gitane. Les bicicletes franceses són les primeres a oferir-se
al mercat americà a un preu raonable i amb unes característiques tècniques de
competició. El model Gitane "Tour de França" era el líder de les
bicis lleugeres, amb quadre Reynolds 531, tubs i components fabricats a França
que incloïen desviadors Simplex, frens MAFAC i altres components Nornamdia i
Stronglight. Jaques Anquetil
marca Gitane es va convertir en una inversió molt atractiva per a les grans empreses franceses. Renault va
comprar el 30% d'accions de la companyia el 1974, i l'any 1976 la firma va ser totalment
annexionada al Grup Renault. La marca va viure llavors la segona edat d'or a de
la competició, tant en ciclisme com en motociclisme.
Renault-Gitane va començar a dominar l'escena europea de ciclisme amb Bernard
Hinault, Laurent Fignon, els germans Madiot, i va contribuir a la descoberta del
primer gran nom de la història del ciclisme als Estats Units: Greg LeMond. Però malgrat l'èxit
de l'equip Renault-Gitane, la crisi general del sector de l'automoció a Europa
i la fi del boom de la bicicleta, van provocar un procés de reestructuració de
totes les marques franceses. El 1985, enmig d'una important recessió a França, Renault
va abandonar Micmo-Gitane. Altres empreses, com Motobecane i Peugeot
s'enfrontaven a dificultats similars, i fins i tot havia seriosos dubtes sobre
si la tradicional industria de la bicicleta francesa seria capaç de sobreviure.
Per reduir costos i
augmentar la productivitat, el grup es va reubicar de nou a Machecoul. El 1986
ja tota la fabricació de bicicletes havia tornat a la ciutat que la va veure
néixer. Als Estast Units, el distribuïdor Gitane va tancar fent que, des de
llavors, Gitane sigui molt difícil de trobar allà. El 1992, Gitane,
Peugeot, i B.H. es van unir per formar Cycleurope. La fusió va suposar el més
gran fabricant de bicicletes d'Europa. La fàbrica Micmo-Gitane va començar també
a produir bicicletes sota les marques Peugeot i Raleigh (només per als mercats
francès).
L'any 2000, Cycleurope
va ser comprada per una empresa sueca, que aviat va adquirir també Bianchi, convertint-se en un dels conglomerats industrials més importants del sector de les bicicletes. Avui Gitane se segueix produint a la fàbrica en Machecoul, però no te importador
oficial als Estats Units; del grup Cycleurope només Bianchi es comercialitza
als EUA. Fabricades a Machecoul i Taiwan (les de carboni), la marca Gitane
es pot trobar a Catalunya a través de Bicicletes Amat.